Cáceres, Španija

**Cáceres** je grad u Španjolskoj, središte istoimene provincije Cáceres u autonomnoj zajednici Ekstremadura. Općina Cáceres je najveća u Španjolskoj (1.750.33&nbsp;km²).

Naselja u okolici grada postoje od prapovijesnih vremena, što dokazuju nalazi u spiljama Maltravieso i El Conejar. Grad su osnovali Rimljani 25. g. i Stari grad (špa. *Ciudad Monumental*) još uvijek ima stare srednjovjekovne zidine koje su od 1986. g. UNESCO-va svjetska baština.

U gradu je središte dijeceze Coria-Cáceres, a u njemu se nalazi Sveučilište Ekstremadura i dva astronomska opservatorija.

## Historija

Cáceres je naseljen još u paleolitiku o čemu svjedoče špiljske slike u špiljama Maltravieso i El Conejar iz oko 25,000 god. pr. Kr.

Quintus Caecilius Metellus Pius je 25. pr. Kr. osnovao rimski grad **Castra Caecilia ** koji se u Rimskom Carstvu rastao i razvijao zahvaljujući strateškom vojnom položaju. Neki dijelovi rimskih zidina iz 3. i 4. stoljeća su još uvijek sačuvani, uključujući jedna gradska vrata, *Arco del Cristo*.

Nakon pada Zapadnog Rimskog Carstva grad su okupirali Vizigoti u čijem je posjedu počeo propadati dok ga nisu osvojili Arapi u 8. stoljeću. Slijedećih stoljeća više puta su ga osvajali kršćanski vladari, no Arapi su obnovili grad, njegove zidine, palaču i više tornjeva od kojih je najpoznatiji *Torre de Bujaco*. Tijekom ovog razdoblja grad je imao veliku i važnu populaciju od 2.000 Židova u 140 obitelji. Nakon rekonkviste 1492. godine, muslimanska i židovska populacija je izbačena iz grada, ali se njihov kulturni utjecaj još uvijek osjeti u mnogim četvrtima kao što je *Barrio San Antonio*.

Cáceres je procvao nakon otrkića Novog svijeta kada se grade domovi i palače mnogih španjolskih plemića, od kojih su mnogi učestvovali u putovanjima do Amerike gdje su stekli veliko bogatstvo. U 19. st. Cáceres postaje glavnim gradom provincije kada nastupa razdoblje rasta koje je prekinuo tek Španjolski građanski rat.

Danas su je gradu izgrađeno Sveučilište, kao i mnoge regionalne upravne zgrade.

Grad je kandidat za europski glavni grad kulture 2016. god.

## Znamenitosti

* **Zidine Cáceresa** su upisane na UNESCO-v popis mjesta svjetske baštine u Europi 1986. god. zbog jedinstvenog spoja rimske, islamske, gotičke i renesansne arhitekture. Od trideset tornjeva iz vremena Al-Andalus najslavniji je *Torre del Bujaco* iz 12. stoljeća.

file:Caceres Puerta de la Estrella.jpg|Arco de Estrela
file:Adarve de la estrella.jpg|Ulica uz zidine
file:Caceres torre de los Pulpitos.jpg|Torre de los Pulpitos
file:Iglesia de Santa María de Cáceres.jpg|Konkatedrala 
file:Caceres - Catedral, interiores 01.jpg|Oltar katedrale

Ostale znamenitosti su:

* Gospina konkatedrala (*Santa María Con-cathedral*) u gotičkom stilu, 13. st.
* Veličanstvena Crkva sv. Ivana (*Iglesia de San Juan*) izgrađena je od 13. do 15. st.
* Crkva i samostan sv. Pavla (*San Pablo*) iz 15. st.
* Crkva sv. Mateja (*Iglesia de San Mateo*) iz 15. st. izgrađena je na temeljima starije džamije.
* Konvikt Isusovaca (*Compañía de Jesus*) u baroknom stilu; danas izložbena galerija.
* Barokna Crkva sv. Franje (*Iglesia de San Francisco Javier*) iz 18. st.
* Te mnoge plemićke palače (*Palacio de las Ciguenas, Palacio de las Veletas, Palacio de los Golfines de Abajo, Palacio de Carvajal,* itd.)

file:Caceres Iglesia de San Francisco Javier.jpg|*Iglesia de San Francisco Javier*
file:Caceres torre del palacio de las Ciguenas.jpg|*Caceres torre del palacio de las Ciguenas*
file:Caceres - Iglesia de Santiago 08.jpg|Crkva sv. Jakova (*Iglesia de Santiago*)
file:Caceres palacio de las Veletas.jpg|*Palacio de las Veletas*
file:Caceres palacio de los Golfines de Abajo.jpg|*Palacio de los Golfines de Abajo.jpg*
## Događanja

Grad je poznat po različitim tradicionalnim plesovima poput flamenka i jigu koji je svojstven samo Caceresu, a vodi ga šef policije.

* Svetkovina mučenika (*La Fiesta de los mártires*) se održava u siječnju.
* Festival svijeća (*La Fiesta de las Candelas*) održava se u veljači.
* *[[Semana Santa]]* je cijeli tjedan prije Uskrsa i obilježava se procesijom kroz uske ulice starog grada.
* Za Festival sv. Jurja (*San Jorge Festival*), 22.-23. travnja, na gradskom trgu se pali zmaj na lomači uz nezaobilazni vatromet.
* Glazbeni festival *Extremúsika* se održava u veljači ili travnju, WOMAD početkom svibnja , a *Festival del Oeste* prvih dana lipnja.

## Gradovi prijatelji
*  La Roche-sur-Yon, Francuska 
*  Santiago de Compostela, Španjolska 
*  Piano di Sorrento, Italija
*  Castelo Branco, Portugal
*  Portalegre, Portugal

## Vanjske veze

* Cáceresjoven - Turističke informacije o Cáceresu (španj.)
* Cáceres: Ne reci nikomu živom, časopis *The Guardian* (engl.)